**KOTİROVKA SORĞUSU**

**Sifarişçi:** **Əmanətlərin Sığortalanması Fondu***, Bakı şəhəri, Babək prospekti 16, telefon: (+994 12) 941 dax. 2001, Mob: +99455-206-61-76. Məsul şəxs: Rəsulov Orxan– İnformasiya Texnologiyaları və Təhlükəsizlik departamenti.;*

**Aşağıda göstərilən xidmətləri kotirovka sorğusu üsulu ilə almaq (satınalınması) niyyətindədir:**

*- Fondun və onun ləğvetməsində olan bankalarda mərkəzləşdirilmiş “E-Sənəd Dövriyyəsi” sistemi hazırlanması və onun fəaliyyəti üçün dəstək xidmətinin daimi əsaslarla göstərilməsinin satın alınması.*

Satınalma müqaviləsi üzrə ödənişlər bank köçürməsi yolu ilə aparılacaqdır.

Podratçı tərəfindən təklif olunan qiymət kotirovkaları xidmətlərin dəyərindən başqa, vergilər, icbari ödənişlər və digər bütün xərclər nəzərə alınmaqla göstərilməlidir.

**Qiymət kotirovkaları qapalı zərfdə, imzalanıb və möhürlənərək, Əmanətlərin Sığortalanması Fondu, Bakı şəhəri, Babək prospekti, 16** **ünvana17 may 2019-cu il tarixə saat 12:00-a qədər təqdim olunmalıdır.**

Xidmətlərin qiymət katirovka zərflərinin açılışı 17 may 2019-ci il tarixində saat 16:00-da Əmanətlərin Sığortalanması Fondunun ofisində həyata keçiriləcəkdir.

Proqram təminatının hazırlanması xidməti ilə bağlı ən sərfəli qiymət və xidmət təklifi vermiş iddiaçı kotirovka prosedurunun qalibi müəyyən olunacaqdır.

İddiaçılar qiymət kotirovkaları və təkliflərlə bərabər aşağıdakı sənədləri təqdim etməlidirlər:

* Hüquqi statusu və dövlət qeydiyyatını təsdiq edən sənədlərin surətləri (nizamnamə və dövlət qeydiyyat şəhadətnaməsi),
* ƏDV qeydiyyatının olub olmamasını müəyyən etməyə imkan verən sənədlərin surətləri, VÖEN, bank rekvizitləri,
* Müvafiq sahədə fəaliyyətinin həyata keçirilməsinə dair lisenziyanın notarial qaydada təsdiq edilmiş surəti.